১৯৪৭ এর পূর্ব পর্যন্ত বাংলা নাট্যচর্চা ছিল 19 শতকের ভারতের অর্থনৈতিক ও রাজনৈতিক শক্তিপীঠ কলকাতাকেন্দ্রিক। দেশবিভাগের পর পাকিস্তান রাষ্ট্রের জন্ম হয় এবং ঢাকা পূর্ব পাকিস্তানের রাজধানী হিসেবে পরিগণিত হয়। নতুন দেশের মঞ্চনাটক ধীরে ধীরে দুটো বিপরীতধর্মী শিবিরে মেরুকরণের দিকে ধাবিত হয়ঃ (ক) ধর্মভিত্তিক জাতীয়তাবাদী এবং (খ) ভাষা ভিত্তিক জাতীয়তাবাদী। ধর্মভিত্তিক প্রবণতা ঢাকার বাইরে শহরাঞ্চলে প্রভাবশালী ছিল। এ প্রবণতা ঐতিহাসিক নাটকের মাধ্যমে ইসলামের মধ্যপ্রাচ্য, ভারত ও বাংলা ও পাকিস্তানের স্বাধীনতা সংগ্রামের ইতিহাসকে গৌরবান্বিত করার প্রয়াস পায়। আকবরউদ্দিন, ইবরাহীম খাঁ, আসকার ইবনে শাইখ এ ধারার অন্যতম পথিকৃত। দ্বিতীয় ধারাটি প্রধানত ঢাকা শহরে প্রভাবশালী ছিল এবং এই প্রবণতার নাট্যকারগণ ঢাকা বিশ্ববিদ্যালয়ের সঙ্গে যুক্ত ছিল। এ ধারার পথিকৃত হলেন শহীদুল্লা কায়সার, জসীম উদ্‌দীন, নুরুল মোমেন, মুনীর চৌধুরী, শওকত ওসমান।

বর্ণনাত্মক নাট্যরূপ
পটচিত্র প্রদর্শনী
গুরুত্ব
স্বাধীনতাপূর্ব মঞ্চনাটক